Häädemeeste kihelkond

Häädemeeste kihelkond (lühend Hää, saksa keeles Kirchspiel Gudmannsbach) oli kihelkond Pärnumaal ja Liivimaa kubermangu Pärnu kreisis.
400px|pisi|Liivimaa kubermangu Pärnu kreis. Ludwig August Mellini kaardil, "Atlas von Liefland, oder von den beyden Gouvernementern u. Herzogthümern Lief- und Ehstland, und der Provinz Oesel". 1798

 Piirkonna ajalugu 
Muinasaja lõpul oli hilisema Häädemeeste kihelkonna territoorium hõredalt asustatud ja kuulus erinevate hinnangute kohaselt Metsepole, Soontagana ja/või Sakala koosseisu.Urmas Sutrop, Liivlaste Metsepole maakonna ulatusest põhja suunas muistse iseseisvuse ajal, Liivlased. Ajalugu, keel ja kultuur, 2011, lk 106–116. Liivimaa ordu ajal kuulus ala Pärnu komtuurkonda, kuid võimalik et osa kihelkonnast ka Viljandi komtuurkonna haldusalasse.

Häädemeeste kihelkond (saksa keeles Kirchspiel Gudmannsbach) moodustati 1862. aastal alast, mis 17. sajandi lõpus kuulus Tori kihelkonda, 18. sajandi esimesel poolel Pärnu kihelkonda, aastast 1752 Saarde kihelkonda ja 1776–1862 uuesti Tori kihelkonda.Häädemeeste kihelkond. Eesti entsüklopeedia, 2003/2011 Kihelkonna maa-ala hõlmas kitsa rannariba Liivi lahe ääres alates Pärnu kreisi maadest, täpsemalt Uulust, kuni vana Volmari (saksa keeles Wolmar, läti keeles Valmiera) maakonna Salatsi kihelkonna alguseni Treimani juures.Häädemeeste kihelkond. Portaal "Eesti mõisad"

17. sajandi teisest poolest alates oli Häädemeestel abikirik, tänapäevani säilinud Häädemeeste luterlik kirik on ehitatud 1874. aastal. Aastatel 1846–48 läks rohkem kui 40% rahvastikust üle õigeusku. Häädemeeste ja Tahkuranna õigeusu kirikud ehitati valmis 1872. aastaks.

 Häädemeeste kihelkonna mõisad 
Kihelkonnas oli 4 mõisa, neist 1 kirikumõis ja 3 riigimõisa.

 Häädemeeste kirikumõis (saksa keeles Pastorat Gudmannsbach)
 Häädemeeste mõis (Gudmannsbach) – riigimõis, rajatud 16. sajandil eraldumisega Tahkuranna mõisast
 Orajõe mõis (Orrenhof) – riigimõis, eraldus Tahkuranna mõisast 1730. aastatel
 Tahkuranna mõis (Tackerort) – riigimõis, esimesed teated aastast 1590

 Häädemeeste kihelkonna vallad 
Häädemeeste kihelkonna vallad alates 1866:
 Häädemeeste vald (Gudmannsbach)
 Orajõe vald (Orrenhof)
 Tahkuranna vald (Tackerort)

 Kihelkonna alad tänapäeval 
Häädemeeste kihelkonna alad kuuluvad Pärnu maakonna Häädemeeste valda.

 Viited 

 Kirjandus 
 (+ kaardid), lk.295-296

 Välislingid 
 Häädemeeste kihelkond Kirchspiel Gudmannsbach in Kreis Pernau, Eesti mõisaportaalis
 Eesti kihelkonnad
 Eesti kihelkondade kaart EKI lehekülgedel

Kategooria:Pärnumaa kihelkonnad